På Darwins andet år på universitetet meldte han sig ind i [[Plinian Society]], en studiegruppe om naturhistorie, hvis debatter gik i retning af yderliggående [[materialisme]]. Han assisterede [[Robert Edmond Grant]]s undersøgelser af [[marine hvirvelløse dyr]]s anatomi og livscyklus i [[Firth of Forth]], og den 27. marts 1827 præsenterede han sine egne opdagelser ved Plinian Society om, at sorte sporer fundet i [[østers]]skaller var æg fra en [[igle]]. En dag omtalte Grant rosende [[Jean-Baptiste Lamarck|Lamarcks]] [[Lamarckisme|evolutionære ideer]]. Darwin var forundret, men havde nyligt læst sin bedstefar Erasmus' lignende ideer og var indifferent.<ref>{{Harvnb|Browne|1995|pp=72–88}}</ref> Darwin kedede sig temmelig meget ved [[Robert Jameson]]s kursus i naturhistorie, som dækkede geologi og debatten mellem [[neptunisme]] og [[plutonisme]]. Han lærte [[Taksonomi|klassificering]] af planter og assisterede med arbejdet med samlingen på [[Royal Museum|University Museum]] – et af de største museer i Europa på den tid.<ref>{{Harvnb|Desmond|Moore|1991|pp=42–43}}</ref>
Filosofi Religion Historie Lister_over_personer Kultur Videnskab Organisationer Uddannelsesinstitutioner Videnskabelige_og_historiske_institutioner